**Ռեգինա Դերիևա** (ռուս.՝  Реги́на Ио́сифовна Дери́ева, փետրվարի 7, 1949(1949-02-07), Օդեսա, Ուկրաինական ԽՍՀ, ԽՍՀՄ - դեկտեմբերի 11, 2013(2013-12-11), Ստոկհոլմ, Շվեդիա), ռուս գրող և բանաստեղծուհի։ 1999 թվականի հուլիսից մինչ մահը ապրել և ստեղծագործել է Շվեդիայում։

Կենսագրություն
--------------

Ռեգինա Դերիևան ծնվել փետրվարի 7–ին 1949 թ. Օդեսայում։ 1960 թ. նա ծնողների հետ տեղափոխվում է Զելինագրադ (այժմ Աստանա), այնուհետև հինգ տարի անց՝ Կարագանդա։ Իսկ 1969 թ. տեղի երաժշտական ուսումնարանը ավարտելուց հետո, տասնչորս տարի շարունակ տալիս է դաշնամուրի դասընթացներ։ 1979 թ. ավարտում է Կարագանդայի համալսարանի բանասիրական ֆակուլտետը, իսկ 1989 թ.-ին ընդունվում է խորհրդային գրողների միություն, համալրելով նրանց շարքերը։

Հետևելով Իոսիֆ Բրոդսկու խորհրդին, ով Ռեգինա Դերիևայի բանաստեղծության մասին գրում է « Ճշմարիտ հեղինակաթյունն ինքնին պոեզիայի և ազատության մեջ է», 1990 թվականին, նա որոշում է լքել Խորհրդային Միությանը։

1991 թ. սկզբին գաղթելով Իսրայել, Ռեգինա Դերիևան իր ընտանիքով հաստատվում է Արևելյան Երուսաղեմում, Բեթլեհեմի Բեյթ Սաֆաֆ թաղամասում, սակայն երբեք չի հաջողվում ստանալ Իսրայելական քաղաքացիություն։ 1989 թվականին մկրտվում է կաթոլիկ եկեղեցում, որից հետո օրենքի համաձայն ստիպած չէ լքել երկիրը։ Երուսաղեմում նա, իր ամուսնու՝ Ալեքսանդր Դերիևի հետ միասին հիմք են դնում ռուսալեզու կաթոլիկ համայնքի ստեղծմանը։ 1996 թ.-ին, Իսրայելի Գերագույն դատարանը պաշտոնապես մերժում է Ռեգինա Դերիևային և նրա ընտանիքին քաղաքացիություն ստանալու հարցում, որից հետո մի քանի տարի, առանց որեւէ փաստաթղթի շարունակում են ապրել Երուսաղեմում և աշխատել Թանթուր էկումենիկ ինստիտուտում։

1999 թ. ամռանը Ռեգինա Դերիևան շվեդական եպիսկոպոսության կողմից հրավեր է ստանում մասնակցել Լինշոփինգում կայանալիք միջազգային կոնֆերանսին, որից հետո առանց վերադարձի իրավունքի, երկրից արտաքսվում է իսրայելական իշխանությունների կողմից։

Շվեդիայում հաստատվելուց և քաղաքացիություն ձեռք բերելուց հետո, այնուհետ շվեդիայի գրողների միության անդամ լինելով հանդերց, Ռեգինա Դերիևան ակտիվ մասնակցում է մի շարք շվեդական և միջազգային գրական փառատոների։ 2003 թ. նա արժանացել է «Shannon Fellowship of the International Thomas Merton Society», իսկ 2009 Շվեդիայի Կաթոլիկ եկեղեցու «ORA ET LABORA» մեդալով իր գրական աշխատության համար։

Նա թաղված է Ստոքհոլմի հյուսիսային մեծ գերեզմանատանը «Norra begravningsplatsen»: 

Могила Регины Дериевой на Норра бегравнингсплатсен
в Стокгольме Ռեգինայի տապանաքարը Ստոքհոլմի հյուսիսային մեծ գերեզմանատանը:

Ռեգինա Դերիևայի հիմնական արխիվը փոխանցված է Սթենֆորդի համալսարանին։ Որոշ նյութեր պահվում են Բեյնեքեի հազվագյուտ գրքերի և ձեռագրերի գրադարանը։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Regina Derieva obituary
3. ↑  Gravar.se: Regina Joseph Derieva

Արտաքին հղումներ
----------------

* Official site
* Obituary in *The Guardian* by Bengt Jangfeldt
* Tribute Page
* "Rediscovering Regina Derieva" by Cynthia L. Haven, *Times Literary Supplement*, October 8, 2014

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Rodovid |
|  |
| 

|  Չափորոշչային վերահսկողություն |
| --- |
|  |
| BNF: 16271606r · GND: 1089368348 · ISNI: 0000000118800661 · LCCN: n92117803 · NTA: 185686575 · NUKAT: n2003091129 · LIBRIS: 385282 · SUDOC: 080898866 · VIAF: 98522115 · WorldCat VIAF: 98522115 |

 |

 |